JohanHeinsen/ENO huggingface dataset:
Ribe Stifts Adresseaviser, 1845-08-08
Gaard-Salg. Formedelst Dødsfald agter undertegnede Eier at sælge sin Gaard, beliggende i Sneum Sogn i Nærheden af Hovedlandeveien mellem Ribe og Varde, af Hartkorn 4 Tdr. Den aarlige Udsæd er 12 Tdr. Rug, 2 Tdr. Byg, 4 Tdr. Boghvede og 8 Tdr. Havre, Kreaturhold er 10 Køer og 8 Ungkræ16 a 20 Faar og 3 Heste. Til Gaarden kan avles 50 a 60 Læs Hø, som kan meget forbedres ved en Mølle, der er opført i denne Sommer, og hvoraf de firefemtedele er af udmærket Bonitet, da Engen er beliggende ved Sneum Aae og de tosyvendedele paa Sneumgaards Mærsk. Den kan faaes med og uden Besætning, og den største Deel af Kjøbesummen kan blive staaende i Gaarden, og samme er fri for Aftægt og andre aparte Byrder. Gaarden er af Nyt opbygget 1835 og assureret i Brandkassen for 1400 Rbd. S. Liebhavere, til samme anmodes at indfinde sig med det første da Gaarden ellers bliver bortforpagtet. Opsueum, d. 4. August 1845. J. Nielsen.
Ribe Stifts Adresseaviser, 1845-08-08
Sagomeel, chinesisk syltet Ingefær, saavel i Bojaner som mindre Dele, ægte Schweitzerost, flere Slags Compoy og Congo af Skibet den danske Eegs sidst hjembragte Ladning, samt alle andre til Urtekram handelen henhørende Varer bekommes billig hos Frederik Kolvig. i Ribe.
Ribe Stifts Adresseaviser, 1845-08-08
Ved samme Leilighed undlader jeg ikke at anbefale mig til dHrr. Handlende i Varde, Ringkjøbing og andre Steder, som Spediteur.
Ribe Stifts Adresseaviser, 1845-08-11
Ribe.
Ribe Stifts Adresseaviser, 1845-08-11
Avertissements-Tidende. Stifts-Avis og Udgivet af Chr. sal. Hyphoff, redigeret af E. HyphoffMandagen den 11. August. No 93.
Ribe Stifts Adresseaviser, 1845-08-11
Udenlandske Efterretninger. Frankrig. Man taler om Marschal Bugeauds Tilbagekaldelse fra Algier, uagtet den høie Beskyttelse, han nyder. Marschallen havde den 25. Juli tugtet Beni-Uagenum Stammen alvorligt. – Julifesten er iaar feiret med usædvanlig Pragt. Paris's Gadedrenge og Dagdrivere vare fortvivlede; for første Gang i 15 Aar havde man Regnveir ved Julifesten. Legitimisterne ville deri see et slemt Omen for Dynastiet; de sige: 15 Aar varede Republikken, 15 Aar Napoleons Lykke, 15 Aar Restaurationen, og Ludvig Philips Stierne har nu ogsaa i 15 Aar stedse skinnet ved gunstigt Veir. Veiret bliver nu slet, følgeligen - vil det være ude med Ludvig Philips Herredømme. Saaledes raisonnere Legitimisterne. – J Bordeaux bragtes den 29. Juli Neapels og Hollands Konsuler en Charivari fordi de ikke toge Deel i Julifesten.
Ribe Stifts Adresseaviser, 1845-08-11
Spanien. Dronningen af Spanien var ankommen til St. Sebastian, og overalt modtagen med stor Jubel. Ministrene vare paa Rarvaez nær vendte tilbage til Madrid. – Det hedder, at Underhandlingerne med Rom gaae slet, Castillo y Ayenso skal være tilbagekaldt.
Ribe Stifts Adresseaviser, 1845-08-11
England. Det den 5. Juli sluttede Finants-Aar gav et Overskud af 3,474,120 Pd. Sterl. - Dronningens Afreise til Antwerpen skal være fastsat til den 9. August.
Ribe Stifts Adresseaviser, 1845-08-11
Tydskland. Fra Schwet skrives under 28 Juli, at denne Stad tredie Gang i dette Aar er truet af Oversvømmelse. Vandet stod den 28. 14 Fod over sædvanlig Høide; Byen var aldeles omringet af Vand og Skibsbroen var afbrudt, saalangt det menneskelige Øje kunde naae stod Vandet over Markerne og havde ødelagt den rige Høst. Ogsaa ved Dirschau havde Weichselen bevirket Oversvømmelse; Vandet stod der 16 Fod over sædvanlig Høide.
Ribe Stifts Adresseaviser, 1845-08-11
Blandinger. En frygtelig Ulykke har den 12. Juli tildraget sig i det sorte Hav, omtrent 50 Miil fra Jndløbet til Bosphorus. Ved en falsk Manoeuvre stødte næmlig de tvende tyrkiske Dampskibe, der fare imellem Constantinopel og Trapesund, "Medschrai Tidscharet, og "Jskubar, Kl. 10 om Aftenen saa hæftigt imod hinanden, at Første blev ganske kløvet i Forstavnen, saa at den efter 10 Minuters Forløb sank med Størstedelen af Passagerer og Mandskab. 40 Personer vare saa lykkelige at redde sig ombord paa Iskudart der, selv stærk beskadiget i Forstavnen, bragte dem til Konstantinopel. Blandt disse befandt sig ogsaa det forulykkede Dampskibs Fører, Kapit. Lambert. 130 Mennesker satte Livet til ved denne frygtelige Begivenhed, og Tabet af Varer og Kontanter skal ogsaa være meget betydeligt. Regeringen har strax af Arsenalet, ladet anvise 2 andre Dampskibe til den paa en saa sørgelig Maade afbrudte Dampskibsfarts Fortsættelse. Kønigsbergerne vedblive at staae paa en spændt Fod med deres Garnison og deres Konge. Den Dadel, Hs. Majestæt udtalte imod dem ved hans sidste Nærværelse sammesteds, søgte, som bekjendt, Magistraten og de tilforordnede Borgere at vælte fra sig ved at indgive en allerunderdanigst Fremstilling af Forholdene; men denne har saa lidet fundet Monarkens bifald, at han endog har ladet dem tilkjendegive sit Mishag med denne Retfærdiggjørelse. Jstedetfor det paa Regeringens befaling forbudne og opløste "Borgersamfund i Hotellet "Böttchershoft, opføres der nu sammesteds Koncerter, hvorved der tillige holdes Taler og executeres Sange. 38 anseete Mænd, tildeels Lærde, Kjøbmænd o. A., der havde deeltaget i disse Demonstrationer, vare den 18. Juli citerede for Politiet, der tilkjendegav dem, at de vilde paadrage sig Mulkt fra 50 til 100 Rdlr. eller 2 a 3 Ugers Arrest, saafremt de ved Sammenkomsterne i "Böttchershof, oftere gererede sig som Præsidenter, Talere eller Sangere. Hine 38 Mænd have nu eenstemmig protesteret imod, at disse Forsamlinger betragtes som en Fortsættelse af det opløste Borgersamfund, og ved et Møde sammesteds den 21. Juli, hvortil over 4,000 Personer havde indfundet sig, besluttede alle tilstædeværende Borgere at indgive en Besværing til Minister v. Bodelschwingh over de imod Talefriheden trufne Regerings-Forholdsregler. Det hele Antal Breve, som i forrige Aar blev befordret med Posten i hele Storbrittanien beløb sig til 242 Mill., 22 Mill. mere end Aaret forud. For Penny Portoens Jndførelse blev aarlig i Gjennemsnit kun befordret 75 Mill. Breve.
Ribe Stifts Adresseaviser, 1845-08-11
Indenlandske Efterretninger. Under 31. Juli har Kongen af Belgien tildeelt Digteren Oehlenschlager Leopoldsordenens Officeers kors. (B. T.)
Ribe Stifts Adresseaviser, 1845-08-11
En Cancelliplakat af 28. Julii bestemmer, at der ved Meddelelse af Apotheker Privilegier, i hvilke det, i Medfør af Resolution af 23. Decbr. 1842, udtrykkelig udtales, at Rettigheden til Apothekets Drift, kun gjelder for Besidderens Person, til den polytechniske Læreanstalt skal erlægges en Recognition, hvis Størrelse i ethvert enkelt Tilfælde vil blive fastsat, – samt at der, ligeledes hver Gang et ældre Apothekerprivilegium, der ikke udtrykkelig lyder paa Arvinger, men paa den anden Side ikke heller, i Henhold til bemeldte Resolution, kan ansees som blot personligt, overdrages til en ny Eier, bliver at erlægge en Recognion fra 200500 Rbd. efter nærmere Bestemmelse, af hvilken sidstnævnte Recogniton 23 skulle tilfalde forommeldte Læreanstalt, men indtil videre forundes den pharmacentiske Understøttelseskasse.
Ribe Stifts Adresseaviser, 1845-08-11
Jfølge Loll. Falst. Av. skal den nye Fortjenestemedaille alt være uddeelt til et Par Russere, som have reddet er Par Mennesker ved en Jldebrand i Kiel.
Ribe Stifts Adresseaviser, 1845-08-11
Den franske Oberst Pellisters Heltedaad, levende at indebrænde 600 Arabere i Dahra-Grotten, har, ligesom i selve Frankrig og andre Lande, ogsaa i England vakt en stor Forbittrelse, og navnlig udsender Bladet "Times" en fulminant Artikel mod Marskal Soult, fordi han paa en høist uhæderlig Maade har søgt at forsvare Oberst Pellisters barbariske Grusomhed. Jmidlertid klæder det Englænderne ilde, at indhylle sig i Dydens Klædebon og udbrede sig over den begaaede Grusomhed. Var ikke det engelsk-venskabelig Overfald paa Kjøbenhavn 1807, i det Store, hvad Jndbrændingen af Dahra-Hulen var i det Mindre? Den franske Pellister fulgte sit blodige Jnstinct mod 600 Vilde, men her kom den ene cultiverede Nation under Venskabs hykleriske Maske til den Anden, og hvis man ikke efter 3 Dages skrækkelige Ødelæggelser af Mord og Brand havde capituleret, – vilde da Kjøbenhavn ei med sine Hundredetusinde Jndvaanere have været en uhyre udbrændt Dahra-Hule? Lad Englænderne derfor tie. Vi, kun vi, kunne betragte Pellisters Daad fra dets rette Standpunct, thi vi have prøvet en lignende Behandling. Vil Gammelengland protestere mod slige Blodgierninger, da betale det, hvad det fra hiin Periode skylder "Dansk Eiendom." Hvormange Familier har det ikke ødelagt og bragt til Bettelstaven, hvormange Umyndige har det ikke frarøvet Støtte og Velfærd, Førend England har gjort sin Pligt i denne Henseende, tør den ikke tale ilde om nogensomhelst Grusomhed. (Flyvep.)
Ribe Stifts Adresseaviser, 1845-08-11
Paa A. F. Høsts Forlag i Kbhvn. er under Pressen, tre nye Værker af Oehlenschläger, næmlig: "Landet fundet og forsvundet, Tragoedie; "Garrick i Frankrig, Lystspil, samt "Den Rige og den Fattige Lystspil. Den store Digter fylder nu snart sit 65de Aar; men Alderen synes endnu ikke at have svækket hans ualmindelige rige Productionskraft. (Loll. F. A.)¬
Ribe Stifts Adresseaviser, 1845-08-11
- Oehlenschlägers Tragoedie "Dina er for første Gang i Tydskland opført paa Theatret i Dresden, men gjorde ingen Lykke, uagtet Dinas Rolle skal være bleven godt udført af Frøken Beyer. Augsb.
Ribe Stifts Adresseaviser, 1845-08-11
allgem. Zeitungs Correspondent mener, at Grunden til, at Stykket er opført og endnu opføres med Bifald i Kjøbenhavn, ligger i vor Pretet for vore store Mænd og vor Historie. Han havde udtrykt sig rigtigere, om han havde sagt: det kom af den ochlenschägerske Muses nationale Charakteer. (Fædrel.)
Ribe Stifts Adresseaviser, 1845-08-11
Dr. Rudelbach, Superintendent i Sachsen, opholder sig i denne Tid i Kjøbenhavn og nævnes som Aspirant til Bispestolen paa Lolland-Falster. Underhans Ophold er i disse Dage udkommen en Advents Prædiken af ham: "Christendommen har fælleds Grund med Fædrene og Propheterne i Jsral. Oversat af Christiani, Cand. theol. (Aalb. A.) Jenny Lind skal nu selv have forsikkret at ville gjæste Kjøbenhavn i September. Paa sin sidste Reise til Tydskland gav hun et nyt henrykkende Beviis paa den Fordringsløshed og Velvillie, med hvilken hun gjør sit herlige Talent til Folkets Eiendom, idet hun paa Dampskibet, som bragte hende fra Stockholm til Østad og derfra videre til Stralsund, med Beredvillighed og Ynde sluttede sig til et af Gjæsterne ombord dannet Sangerchor og ligesaa under det 4 Timers Ophold i Østad samlede sit Reise Publikum og Pianoet og ved dette foredrog sine trylleriske Sange. Neppe har endnu nogen Kunstnerinde vundet en saa stor Popularitet som Jenny Lind og neppe har heller endnu nogen i den Grad gjort sig værdig hertil. (Aalb. A.)
Ribe Stifts Adresseaviser, 1845-08-11
Fra Odense skrives under 7. ds.: "J Formiddags udbrød en ulykkebringende Jldsvaade i Skibhusene i Skipper Andreas Hansens Huus, hvilket tillige med Skipper Hans Andreasens og Ole Tømmermands tvende tilstødende Huse afbrændte til Grunden. Eieren af et fjerde Huus, en Seilmager svend, døde trods de anvendte Midler, man siger, af Forskrækkelse og Frygt for at ogsaa hans Eiendom skulde blive tilintetgjort af Flammerne. Ubetydeligt Jndboe skal være reddet, og i det førstnævnte Huus slet Jntet; tillige hedder det, at en Deel rede Penge skulle være brændte. Som en Mærkelighed kan anføres, at det brændte Straae af Tagene faldt ned her i Byen, hvorfor man i Begyndelsen antog det for Rapsbrand." (Hemp. A.)
Ribe Stifts Adresseaviser, 1845-08-11
Geheime-Statsminister Ranzan Breitenburg skal, ifølge Jtzeboer Wochenbl.", være afgaaet ved Døden i Wiesbaden.
Ribe Stifts Adresseaviser, 1845-08-11
Hs. Majestæt Kongen har behaget at yttre sin Tilfredshed med Festen ved Standerborg, og skal derhos have tilkjendegivet sit bifald til, at Folket hvert Aar paa den 31. Juli atter vilde forene sig om, at høitideligholde Mindet om den høisalige Konge, ligesom Hs. Majestæt ogsaa ved Allerhøistsammes Yttringer skal have givet Anledning til det Haab, at Jyderne næste Aar ville faae den Glæde, at Hs. Majestæt, ledsaget af vor dyrebare Dronning, atter vil besøge den forevigede Konges Mindestøtte.
Ribe Stifts Adresseaviser, 1845-08-11
Ved Studenter-Sangforeningens Tilbagekomst i Fredags til Aarhuus, fra Festen ved Skanderborg, bleve deres samtlige Medlemmer anviste Logis hos Byens Jndvaanere, der kappedes om at modtage og beværte dem. Efterat de havde beseet Byen og endeel af dens Omgivelser, mødte de Alle efter Jndbydelse til et af Jndvaanerne arrangeret Bal i Selskabet "Polyhynmias Locale. Ballet, der bivaanedes af over 400 Damer og Herrer, varede indtil den lyse Morgen, og strax derefter gik Sangforeningen, ledsaget af en Mængde Mennesker, ombord paa Dampskibet "Hertha, der Kl. 6 Løverdag Morgen forlod Aarhuus. (Aarh. Av.)
Ribe Stifts Adresseaviser, 1845-08-11
Fra Lygumkloster skrives under 6. ds. Jgaar reiste Hs. Maj. Kongen her igjennem, og blev ved denne høitidelige Leilighed helset i Flekkens og Menighedens Navn af sammes Præst, den gjæve Hr. Pastor Høcker, med en Tale. Den af Mennesker opfyldte Gade gjenrungede af Hurraraab ved Talens Slutning. Majestæten modtog saavel denne Tale som Folkets Hilsen med Velvillie, og yttrede blandt Andet, at det var ham kjært at komme til Lygumkloster, eftersom Byens Jndvaanere gjerne saae ham hos sig Under Mængdens Jubel fortsattes Reisen til Tønder. (Dannev.)
Ribe Stifts Adresseaviser, 1845-08-11
Under Hs. Majestæt Kongens Besøg ifjor i Vons bæk Sogn, Haderslev Østeramt, bade Sognets Beboere Monarken om, som følge af den indtraadte Bakans i Sognekaldet naadigen at sende dem en Præst, som var dansk baade i Ord og Hjerte. Hs. Majestæt lovede at tage Hensyn hertil og udnævnte siden Pastor C. C. Boisen til Præst i Vonsbæk. Under Kongens Ophold i Ribe i Tirsdags indfandt sig en Deputation fra Vonsbæk Sogns Beboere med en Adresse til Hs. Majestæt, hvori de takker ham forden tilfredsstillende Maade, hvorpaa han har opfyldt sit ifjor paa deres Begjering givne allernaadigste Tilsagn. Bønderne i Vonsbæk, som under vor langvarige nationale Kamp stedse have viist en skjøn Catt, have i al Stilhed forberedet og afsendt ovenomtalte Deputation. (Dnyk.)
Ribe Stifts Adresseaviser, 1845-08-11
Ribe. D. 6. ds. ankom Hs. Maj. Kongen i bedste Velgaaende til Föhr. J Anledning af Kongens Ankomst havde de ved Badet værende Preussere foranstaltet en Fest, for derved at udtrykke deres Taknemlighed for den venskabelige Modtagelse deres Konge nyligen har nydt i Kjøbenhavn, og hvortil samtlige Badegjæster og alle ansete Fremmede og Jndvaanere paa Øen vare indbudne. Hs. Majestæt Kongen aabnede Ballet med en Polonaise og udbragte ved Bordet den første Staal for Kongen af Preussen, hvorefter Overborgermester Ziegler paa sin Nations Vegne udbragte en Skaal for vor Konge, begge ledsagede af et mange Gange gjentaget Hoch. Festsalen, saavelsom det opvarteende Personale, hvoriblandt Sønner af Festgiverne fungerede som Pager for Kongen, var prydet med den danske Nationalfarve. 200 Personer deeltoge i Festen. Følgende Preussere havde undertegnet Jndbydelsen til Festen: Retsraad Augustin, Major Grev Lüttichau, Justitskommissarius Mortz, 8 Major v. Salviackt, Regerings-Vicepræsident Friherre v. Seekendorff og Overborgermester Zregler.
Ribe Stifts Adresseaviser, 1845-08-11
Kjøbenhavns Børs-Kours, d. 8. August. Bank-Diskonto 4 pCt. Norske Speciessedler - - Rbd. i Sedler. Nationalbankaktier. 152 a. 152 1/2 Rbd. Sølv.
Ribe Stifts Adresseaviser, 1845-08-11
Ribe Torvepriser, d. 9. August, Rug pr. Td. 3 Rd. 16 ls.; Byg 2 Rd. - s.; Havre. 2 Rd. - s.; Boghvede 2 Rd. - s.; Boghvedegryn pr. Skp. 30 ls.; Byggryn 28 ls.; Smør pr. Pd. 6. ls.; Æg 5 ls. Snesen. Ved Efterretningen og Provst Eilers Død. Der var en Tid, da Navnet Eiler klang J Skolen som en Roes. En af de Trende, Som Flidens Palmer vandt, den Yngste, svang Sig op fra Banen, for den var tilende. Min Ferdinand! Jeg om Din aabne Grav Saae Vemodstaarer Skarens Kinder væde, Da, dybt bevæget, jeg en Skildring gav Af Dig, vor Skoles, som Din Faders Glæde. Min Tanke dvæler atter ved en Grav, Som, at for tidligt nu din Broder dækker. Til Krandsen og hans brudte HyrdestavEn Mindeblomst hans gamle Lærer rækker. Den vidne skal, at Laurids var mig kjær, At glad mit Hjerte slog, naar Rygtet talte Om Herrens Tjener, agtet af Enhver, Og elsket høit af dem, hans Ord husvalte; Om Overhyrden, som i Fredens Aand Med Brodersind sin Embedsfærd betegned; Om Husets Fader, som med kjærlig Haand For stille Glæder et Asyl indhegned; Om Armods Ven, som lindred mild dens Nød, Om Kummers Ven, som aabned den sit Hjerte, Og - hvad han tabte ved sin Broders Død, Som staaer forladt, det tolker kun hans Smerte. Du, Sidste af det ædle Kløverblad, Som til fremkaldte hos mig kjære Minder! Fra denne Grav med Sorg vi skilles ad; Men see der spirer Haab, hvor Taaren rinder. P. N. Thorup.
Ribe Stifts Adresseaviser, 1845-08-11
Bekjendtgjørelser. Efter 17 Aars lykkelige Ægteskab bortkaldtes af Herren Fredagen den 1. August min gode Ægtefælle Lauriz Eiler, Provst og Sognepræst for Leirskov og Jordrup, i en Alder af 4 Aar, dybt savnet af mig og 7 uforsørgede Børn. Leirskov Præstegaard, den 8 August 1845. Dorthea Eiler, født Krarup.
Ribe Stifts Adresseaviser, 1845-08-11
Proclama. Jfølge kongelig allernaadigst Bevilling af 12. Juli d. A., som den 22. s. M. er læst ved Byetingsretten i Lemvig og den 28. f. M. ved den kongelige Landsoverret i Viborg, bliver herved alle de, som formene sig at have Noget at fordre i Kjøbmand Lauritz Kiærs, eller Kiers, Fallitboe her i Staden, sub poena pracclusi et perpetui silentii, med Aar og Dags Varsel, i den Berlingske politiske AvertissementsTidende, den Altonaiske Mercur, samt Ribe Stiftstidende, Trykt i Ribe hos Chr. sal. Hyphoff. 3de Gange efter hinanden indkaldte, med deres Paastand at fremkomme, og saadant deres havende Krav, inden foreskrevne Tids Forløb, for mig, som Skifteforvalter i Boet, at anmelde og beviisliggjøre. Skifteretten i Lemvig, den 8 August 1845. Gundelach.
Ribe Stifts Adresseaviser, 1845-08-11
Gaard-Salg. Formedelst Dødsfald agter undertegnede Eier at sælge sin Gaard, beliggende i Sneum Sogn i Nærheden af Hovedlandeveien mellem Ribe og Varde, af Hartkorn 4 Tdr. Den aarlige Udsæd er 12 Tdr. Rug, 2 Tdr. Byg, 4 Tdr. Boghvede og 8 Tdr. Havre, Kreaturhold er 10 Køer og 8 Ungkræ, 16 a 20 Faar og 3 Heste. Til Gaarden kan avles 50 a 60 Læs Hø, som kan meget forbedres ved en Mølle, der er opført i denne Sommer, og hvoraf de firefemtedele er af udmærket Bonitet, da Engen er beliggende ved Sneum Aae og de tosyvendedele paa Sneumgaards Mærsk. Den kan faaes med og uden Besætning, og den største Deel af Kjøbesummen kan blive staaende i Gaarden, og samme er fri for Aftægt og andre aparte Byrder. Gaarden er af Nyt opbygget 1835 og assureret i Brandkassen for 1400 Rbd. S. Liebhavere, til samme anmodes at indfinde sig med det første da Gaarden ellers bliver bortforpagtet. Opsueum, d. 4. August 1845. J. Nielsen.
Ribe Stifts Adresseaviser, 1845-08-11
Fredagen den 15. August, Eftermiddag Kl. 2, holder det forenede Bibel- og Missionsselskab for Ribe og Omegn sit aarlige Høitidsmöde i Ribe Domkirke. Hr. Biskop Müller holder Talen.
Ribe Stifts Adresseaviser, 1845-08-11
De Gravsteder paa denne Byes Kirkegaard, som ere udtagne i Aaret fra 1. Juli 1824 til 1. Juli 1825 ville fra næstkommende Mikkelsdag blive sløifede, saafremt de ei forinden søges fornyede hos undertegnede Kirkeværgere. Ribe, den 7. August 1845. Andersen. Orbech.
Ribe Stifts Adresseaviser, 1845-08-11
Lodsedlerne til indeværende Classelottories 5te Classe ere at fornye forinden 12te dennes. Ribe, d. 7. August 1845. Henr. sal. Dessauer.
Ribe Stifts Adresseaviser, 1845-08-11
Hvor to Disciple kunne faae Kost og Logis, anviser Adressecontoiret. Høivande ved Sønderhoe. fra 12 til 18 August incl. D. 12. August Kl. 9 48 Min. Kl. 10 48 Kl. 11 49 - Kl. 12 49. 16. - Kl. 1 46. 17. - Kl. 2 22 -(fuld Maane.) 18. - Kl. 2 41 Naar 2 Timer lægges til de her angivne Formiddags=Klokkeslet faaer man den omtrentlige Flodtid for Ribe. Den høieste Flod eller Springflod indtræffer i Gjennemsnit 3 Flod tider efter ny Maane og fuld Maane.
Ribe Stifts Adresseaviser, 1845-08-11
Rettelse. J Avisen Nr. 89 for 1. August stod over Extract Bekjendtgjørelsen og Jndkaldelse af Johannes Carlsens Kreditorer i Baumgaard, anden Bekjendtgjørelse, istedetfor, tredie
Ribe Stifts Adresseaviser, 1845-08-11
Bekjendtgjørelse. J samme Nr., 1. Sp. 18. L., stod, Kommunion, istedetfor Kommunisme.
Ribe Stifts Adresseaviser, 1845-08-13
Ribe. Stifts-Avis og Avertissements-Tidende. Udgivet af Chr. sal. Hyphoff, redigeret af E. Hyphoff Onsdagen den 13. August. No 94.
Ribe Stifts Adresseaviser, 1845-08-13
Udenlandske Efterretninger. England. Den 1. August stillede Lord Palmerston en Begjering til Regeringen, betræffende de græske Anliggender, der gik ud paa, at denne om muligt i Forening med Rusland og Frankrig, og i fornødent Fald alene, maatte gribe de nødvendige Midler for at sikkre Grækenlands Forfatning og det græske Folks forfatningsmæssige Ret mod Kolettis og hans Parties bestandig tiltagende vilkaarlige Forholdsregler, hvortil England ifølge de bestaaende Traktats baade er berettiget og forpligtet. R. Peel svarede blandt andet, at England var som Skytsmagt og Med-Garant for det græske Laan i fornødent Fald berettiget til at blande sig i dets Affærer, men fandt det dog her ikke raadeligt paa Grund af Misfornøielse med et enkelt Jndivid i Ministeriet; han kunde eiheller indsee af hvilken Art en Jndblanding skulde være, som Lord Palmerston vilde anbefale i dette Tilfælde.
Ribe Stifts Adresseaviser, 1845-08-13
Rusland. Grev Woronzow er den 13. Juni brudt op fra Tiflis med 20,000 Mand for at foretage en Expedition i det Jndre af Daghestan. Det skal være hans Hensigt at anlægge 5 til 6 Fæstninger paa de vigtigste Punkter i Daghestan. Man mente, at Greven, trods hans Talenter og personlige Mod ikke vilde udrette synderligt mere end hans Forgængere. At anlægge større Fæstninger, der kunne optage betydeligere Besætninger, i disse ufremkommelige Egne, ansees umuligt og vil medtage for megen Tid; ogsaa vilde deres Proviantering og Forbindelse med Hovedleiren være altfor vanskelig.
Ribe Stifts Adresseaviser, 1845-08-13
Tyrkiet. J Smyrna hersker siden Jldebranden, den største Uro i Gemytterne. En hemmelig Skræk har grebet Alle, da man dagligen hører og Jldebrande i forskjellige Deele af Staden, som man med Vished mener blive anlagte; man vil endogsaa hav Vished om, at der af Politisoldaterne er anlagt Jld i det frankiske Kvarteer. Gauvernøren Reschid Effendi skal være afsat som Følge af hans uværdige Opførsel ved denne Leilighed. Sultanen har sendt et Dampskib med 500 Sække Meel, 200 Telte og 750,000 Pjastre.
Ribe Stifts Adresseaviser, 1845-08-13
Tydskland. Den 3. August fandt 100 tydske Sangforeningers Jndtog i Würtzburg Sted, med 1900 Sangere. Blandt Fanerne saae man ogsaa den schleswig-holsteinske. Ved Synet af dette Pragtstykke, efter Forlydende en Foræring af en høi Frue (fra Augustenborg mener man), som første Gang blev udfoldet i Würtzburg, og ved Synet af de fædrelandsksindede Mænd, der ledsagede det, hævede sig en levende Akklamation. Af Tilhørere havde indfundet sig henved 20000. – J Leipzig holdt den tydskekatholske Menighed den 5. August under Ronges Ledelse Gudstjeneste. Ved denne Leilighed erklærede en protestantisk Kandidat, Eduin Bauer, bekjendt som Redaktør af den sachsisk Kirketidende, sin Overtrædelse til den tydsk katholske Kirke.
Ribe Stifts Adresseaviser, 1845-08-13
Blandinger. Det vestlige Gallizien har atter lidt uhyre ved Oversvømmelse. D. 17., 18 og 19. Juli steg San, Wisloka, Riala, Dungjer, Sola og Weichsel til en hidtil ukjendt Høide og Vandet har anrettet skrækkelige Odelæggelser. Landsbyer ere ruinerede og flere Mennesker ere omkomne, allene i Tarnover Kredsen have over 100,000 Mennesker mistet Kvæg, Korn, Huusgeraad, kort tabt Alt, og lignende Elendighed hersker i den største Deel af 5 andre Kredse.